Nicolae Ciucă, în conferinţa comună cu preşedintele PPE Manfred Weber: "Semnul sub care se desfăşoară acest congres este unul al unităţii"
Preşedintele PNL Nicolae Ciucă, a declarat marţi, în conferinţa comună cu preşedintele PPE Manfred Weber, că semnul sub care se desfăşoară Congresul PPE este unul al unităţii, al solidarităţii şi al deciziilor pe care trebuie să le luăm pentru cetăţenii României.
Nicolae Ciucă/ Foto: Nicolae Ciucă - Facebook
Preşedintele PNL Nicolae Ciucă, a declarat într-o conferinţa comună cu preşedintele PPE Manfred Weber, că semnul sub care se desfăşoară Congresul PPE este unul al unităţii, al solidarităţii şi al deciziilor pe care trebuie să le luăm pentru cetăţenii României.
Preşedintele PNL a anunţat la că finalul Congresului PPE va fi aprobată strategia de campanie a popularilor europeni şi planul electoral.
"Mă bucur foarte mult că am primit această decizie, ca Partidul Popular European să desfăşoare în următoarele trei zile congresul popularilor europeni aici în Bucureşti. Este un semn de recunoaştere a importanţei pe care Partidul Naţional Liberal o reprezintă în interiorul familiei popularilor europeni, în familia de centru dreapta a politicii europene.
Şi în acelaşi timp este un semn de recunoaştere a relevanţei pe care România o are pentru tot ceea ce înseamnă solidaritatea, unitatea şi măsurile, deciziile care vor fi luate pentru viitorul Europei", a declarat Nicolae Ciucă.
"Trebuie să ne aducem aminte că în 2007 România a devenit membru cu drepturi depline a UE"
Nicolae Ciucă a ţinut să precizeze că important este să ne aducem aminte că în 2007 România a devenit membru cu drepturi depline al UE şi în acel moment, aspiraţiile erau cu totul altele şi decalajele erau destul de mari între ţara noastră şi UE.
"Ceea ce este cel mai important de subliniat este că trebuie să ne aducem aminte că în 2007 România a devenit membru cu drepturi depline a Uniunii Europene (...) Şi aş vrea să vă dau doar o singură cifră, şi anume, dacă ne referim la PIB-ul per capita raportat la paritatea puterii de cumpărare faţă de media europeană, în 2007 ne găseam la 40%, astăzi România este la 80% şi sunt perspective şi avem potenţial să putem să creştem în continuare", a adăuhat președintele PNL.
Președintele PNL, Nicolae Ciucă, a subliniat, înaintea congresului PPE, că "semnul sub care se desfăşoară acest congres este unul al unităţii, este unul al solidarităţii şi este unul al deciziilor pe care trebuie să le luăm pentru cetăţenii Europei, pentru cetăţenii României, pentru tot ceea ce înseamnă siguranţa şi securitatea în perioada imediat următoare, pe termen mediu şi, de ce nu, deciziile la un astfel de congres trebuie să vizeze obiective pe termen lung."
El s-a referit şi la sprijinul PPE acordat reprezentanţilor noştri în Parlamentul European, pentru a-şi putea duce la bun sfârşit toate obiectivele.
"Măsurile pentru care europarlamentarii noştri au negociat şi pentru care au reuşit să obţină rezultate în ceea ce înseamnă sprijinirea economiei româneşti, sprijinirea fermierilor, sprijinirea industriei autohtone, a mediului de afaceri autohton (...) sunt dezideratele Congresului EPP. Acestea se referă la trei chestiuni foarte importante. Şi anume, discutăm despre modul în care vom reuşi să luăm decizii pentru a susţine cetăţenii Uniunii Europene, cetăţenii României, pentru că aici este munca noastră, implicarea, responsabilitatea noastră ca membri ai familiei populare să facem tot ceea ce depinde de noi pentru a sprijini cetăţenii României şi a le da încrederea în măsurile şi în politica de centru dreapta, în politica liberală. De asemenea, discutăm de modul în care…al doilea deziderat, modul în care prezervăm valorile politicilor de centru dreapta. Şi am văzut că ele nu au avut alt obiectiv acela de a crea dezvoltare, de a crea progres şi de a genera bunăstare. Şi nu în ultimul rând, cel de-al treilea deziderat (...)acela de a asigura securitatea internă şi externă a Uniunii Europene şi a fiecărei ţări în parte", a încheiat Nicolae Ciucă.
Citiți monitorulcj.ro și pe Google News
CITEȘTE ȘI: